Document ID: 32005R0793

KOMISJONI MÄÄRUS (EÜ) nr 793/2005,
26. mai 2005,
millega kuulutatakse välja alaline eripakkumismenetlus pikka aega Kreeka sekkumisameti valduses olnud 7 783 tonni koorimata riisi edasimüügiks siseturul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (1) eriti selle artikli 7 lõikeid 4 ja 5,
ning arvestades järgmist:
(1)
Komisjoni määruses (EMÜ) nr 75/91 (2) sätestatakse sekkumisasutuste valduses oleva koorimata riisi müügi menetlused ja tingimused.
(2)
Kreeka sekkumisamet on koorimata riisi enda valduses hoidnud juba pikka aega. Ligikaudu 7 783 tonnine kogus tuleks panna ühenduse turul müüki. Kõnealune müük peaks toimuma vastavalt määrusele (EMÜ) nr 75/91.
(3)
Siiski, võttes arvesse pikka ladustamisaega ja sellest tulenevat kahju toote kvaliteedile, tuleks teha erand määruse (EMÜ) nr 75/91 artikli 5 lõikest 1, ning määrata iga asjaomase partii puhul madalaim müügihind selle eriomaduste põhjal vastavalt komisjoni määruse (EMÜ) nr 3597/90 (sekkumisametite poolt põllumajandustoodete kokkuostu, ladustamist ja müüki hõlmavaid sekkumismeetmeid käsitlevate raamatupidamiseeskirjade kohta) (3) artikli 2 lõike 3 punktile d.
(4)
Müüki pandava riisi kvaliteedi ja omaduste arvessevõtmiseks tuleks sätestada kord, mille kohaselt saaks pakkuja hinnata riisi kvaliteeti enne pakkumiste esitamist. Tuleks ette näha, et pakkumised peavad hõlmama kogu partiid.
(5)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Vastavalt määruses (EMÜ) nr 75/91 sätestatud tingimustele algatab Kreeka sekkumisamet alalise eripakkumismenetluse tema valduses oleva 7 783 tonni koorimata riisi edasimüügiks siseturul.
Artikkel 2
Erandina määruse (EMÜ) nr 75/91 artikli 5 lõikest 1 on madalaimad müügihinnad, millest tuleb kinni pidada, kindlaks määratud järgmiselt:
-
Partii nr 1
Hind 84,00 eurot/tonn ligikaudu 1 593 tonni
Stockeur: Milloi Yiannitson Abee
Magasin Kougioumgidou 5, GR-58100 Yannitsa - silo no 4
-
Partii nr 2
Hind 50,00 eurot/tonn ligikaudu 1 553 tonni
Stockeur: Milloi Yiannitson Abee
Magasin Kougioumgidou 5, GR-58100 Yannitsa - silo no 5
-
Partii nr 3
Hind 74,00 eurot/tonn ligikaudu 1 044 tonni
Stockeur: Megas Alexandros Abexe
Magasin Kougioumgidou 5, GR-58100 Yannitsa - silo no 5
-
Partii nr 4
Hind 74,00 eurot/tonn ligikaudu 1 571 tonni
Stockeur: Milloi Yiannitson Abee
Magasin Kougioumgidou 5, GR-58100 Yannitsa - silo no 7
-
Partii nr 5
Hind 74,00 eurot/tonn ligikaudu 790 tonni
Stockeur: Milloi Yiannitson Abee
Magasin Kougioumgidou 5, GR-58100 Yannitsa - silo no 8
-
Partii nr 6
Hind 124,00 eurot/tonn ligikaudu 1 075 tonni
Stockeur: Milloi Yiannitson Abee
Magasin Kougioumgidou 5, GR-58100 Yannitsa - silo no 9.
Artikkel 3
1. Erandina määruse (EMÜ) nr 75/91 artikli 3 lõikest 2 peavad pakkumised hõlmama kogu partiid.
2. Erandina määruse (EMÜ) nr 75/91 artikli 13 lõikest 1 koostatakse pakkumised pakkumises käsitletava partii tegeliku kvaliteedi põhjal.
Artikkel 4
1. Pakkumismenetlus sisaldab iga müükipandava riisi partii kvaliteediomaduste ligikaudset kirjeldust viimati läbiviidud analüüside põhjal.
2. Pakkumismenetlus näeb pakkujale ette võimaluse teha eelnevalt müüki pandava riisi kvaliteediomaduste analüüs ning täpsustada kauba ladustamiskoht. Pakkuja peab enne pakkumise esitamist tegema analüüsi vastavast laost proovi võtmise teel.
3. Edukas pakkuja ei või kauba teisaldamisel koorimata riisi kvaliteeti ja omadusi vaidlustada.
Artikkel 5
1. Esimese osalise pakkumismenetluse puhul on pakkumiste esitamise tähtaeg 7. juuni kell 12.00 (Ateena aja järgi).
2. Viimase osalise pakkumismenetluse puhul on pakkumiste esitamise tähtaeg 21. juuli kell 12.00 (Ateena aja järgi).
3. Pakkumised tuleb esitada Kreeka sekkumisametile:
OPEKEPE
Acharnon Street 241
GR-10466 Athènes
Tel: (30-210) 212 46 86 et 212 47 88
Faks: (30-210) 212 47 91
Artikkel 6
Erandina määruse (EMÜ) nr 75/91 artiklist 19 teatab Kreeka sekkumisamet komisjonile elektroonilisel teel müüdud partiide kogused ja keskmised hinnad hiljemalt pakkumiste esitamise tähtpäevale järgneva nädala teisipäeval.
Artikkel 7
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. mai 2005

Labels: 3
18
17